תקנות שוויון זכויות לאנשים עם מוגבלות (מורשים לנגישות השירות)

{{ח:התחלה}}
{{ח:כותרת|תקנות שוויון זכויות לאנשים עם מוגבלות (מורשים לנגישות השירות), התשס״ז–2007}}

{{ח:פתיח-התחלה}}
{{ח:תיבה|ק״ת תשס״ז, 575|תקנות שוויון זכויות לאנשים עם מוגבלות (מורשים לנגישות השירות)|https://olaw.org.il/takanot/takanot-6563.pdf}}; {{ח:תיבה|תשס״ט, 1358|תיקון|https://olaw.org.il/takanot/takanot-6814.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק שוויון זכויות לאנשים עם מוגבלות#סעיף 19מא1|סעיף 19מא1}} {{ח:חיצוני|חוק שוויון זכויות לאנשים עם מוגבלות|לחוק שוויון זכויות לאנשים עם מוגבלות, התשנ״ח–1998}} (להלן – החוק), לאחר התייעצות עם נציב שוויון זכויות לאנשים עם מוגבלות, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”האגף להכשרה“ – אגף בכיר להכשרה ולפיתוח כוח אדם במשרד התעשייה המסחר והתעסוקה (להלן – המשרד);
{{ח:ת|סוג=הגדרה}} ”ועדת המקצוע“ – ועדה שחבריה הרשם, הנציב או נציגו, חבר אקדמיה בר־סמכא בתחום נגישות השירות שמינה השר לעניין זה, נציג ארגון זכויות לאנשים עם מוגבלות שמינה השר בהתייעצות עם הנציב, נציג האגף להכשרה שמינה מנהל האגף להכשרה; את היושב ראש יקבע השר מבין חברי הוועדה;
{{ח:ת|סוג=הגדרה}} ”פנקס המורשים לנגישות השירות“ – כמשמעותו {{ח:חיצוני|חוק שוויון זכויות לאנשים עם מוגבלות#סעיף 19מא1|בסעיף 19מא1(א) לחוק}};
{{ח:ת|סוג=הגדרה}} ”הרשם“ – מי שלפי {{ח:חיצוני|חוק שוויון זכויות לאנשים עם מוגבלות#סעיף 19מא|סעיף 19מא(ו) לחוק}} מנהל את פנקס המורשים לנגישות השירות;
{{ח:ת|סוג=הגדרה}} ”המנהל“ – מי שמנהל האגף להכשרה מינה לעניין תקנות אלה.

{{ח:סעיף|2|הכרה במקצוע אקדמי מתאים|תיקון: תשס״ט}}
{{ח:ת}} מקצוע מתאים כאמור {{ח:חיצוני|חוק שוויון זכויות לאנשים עם מוגבלות#סעיף 19מא1|בפסקת משנה (ב) של סעיף 19מא1(ג)(1)}}, לצורך הכרה במורשה לנגישות השירות הוא כל אחד מן המקצועות המנויים באותה פסקת משנה, סוציולוג, מהנדס תעשיה וניהול, וכן מעצב פנים, עוסק בחינוך, עוסק במדעי ההתנהגות, אם הם בעלי תואר אקדמי בתחום העיסוק, וכל בעל מקצוע אקדמי אחר שיש לו תעודת מוסמך לפחות.

{{ח:סעיף|3|רישום בפנקס המורשים לנגישות}}
{{ח:ת}} בפנקס המורשים לנגישות השירות זכאי להירשם מי שמתקיימים בו כל אלה:
{{ח:תת|(1)}} הרשם קבע כי נתקיימו בו דרישות {{ח:חיצוני|חוק שוויון זכויות לאנשים עם מוגבלות#סעיף 19מא1|סעיף 19מא1(ג)(1) לחוק}};
{{ח:תת|(2)}} הוא עמד בכל דרישות תכנית הלימודים שנקבעה לפי {{ח:פנימי|סעיף 4|תקנה 4}};
{{ח:תת|(3)}} הוא עבר בהצלחה בחינות שערך המנהל לפי {{ח:פנימי|סעיף 6|תקנה 6}};
{{ח:תת|(4)}} הוא בעל תעודת מקצוע שנתן המנהל לפי {{ח:פנימי|סעיף 7|תקנה 7}}.

{{ח:סעיף|3א|השתתפות בתכנית הלימודים|תיקון: תשס״ט}}
{{ח:תת|(א)}} בתכנית הלימודים, כאמור {{ח:פנימי|סעיף 4|בתקנה 4}}, זכאי להשתתף מי שהתייצב לפני ועדת קבלה והוכיח שצבר ניסיון מעשי של שלוש שנים לפחות במקצוע אקדמי או טכנולוגי כאמור {{ח:פנימי|סעיף 2|בתקנה 2}}, שהוא למד, וכן הוכיח ניסיון מעשי של שנה לפחות בתחום הנגישות לאנשים עם מוגבלות.
{{ח:תת|(ב)}} החלטה על זכאות כאמור בתקנת משנה (א) תקבל ועדה שחבריה הם נציג המוסד המוכר כאמור {{ח:פנימי|סעיף 5|בתקנה 5}}, המנהל או מי מטעמו, הרשם או מי מטעמו ונציב שוויון זכויות לאנשים עם מוגבלות או נציגו.

{{ח:סעיף|4|תכנית הלימודים}}
{{ח:תת|(א)}} תכנית הלימודים לעניין תקנות אלה יכול שתכלול מרכיבים עיוניים ומעשיים, לפי הנחיות המנהל בהתייעצות עם ועדת המקצוע.
{{ח:תת|(ב)}} תכנית הלימודים תתמקד בהנגשת השירות, ואולם ייכללו בה גם שיעורי מבוא להנגשת מבנים, תשתיות וסביבה, כאמור בתקנת משנה (ג)(5).
{{ח:תת|(ג)}} תכנית הלימודים תכלול נושאים כמפורט להלן:
{{ח:תתת|(1)}} הוראות הדין הרלוונטיות לתחום הנגשת השירות;
{{ח:תתת|(2)}} היבטים כלכליים של הנגשת השירותים {{ח:חיצוני|חוק שוויון זכויות לאנשים עם מוגבלות|שהחוק}} חל עליהם;
{{ח:תתת|(3)}} סוגי המוגבלויות וצורכי האדם עם מוגבלות, עקרונות ההנגשה ודרכי יישומם הלכה למעשה;
{{ח:תתת|(4)}} הנעשה בתחום נגישות השירות במדינות אחרות;
{{ח:תתת|(5)}} תפקידיו של מורשה לנגישות השירות וכן תפקידי מורשה לנגישות מבנים, תשתיות וסביבה לפי כל דין.
{{ח:תת|(ד)}} המנהל רשאי לפטור מי שביקש זאת בכתב, מנושאים בתכנית הלימודים שהוכח להנחת דעתו כי המבקש למד אותם במסגרת אחרת ואין טעם מעשי בלימודם מחדש; המנהל יפעל לעניין זה על פי אמות מידה שהחליטה עליהן ועדת המקצוע ובמקרים מיוחדים הוא רשאי גם להיוועץ בה.

{{ח:סעיף|5|מוסד מוכר לביצוע תכנית הלימודים}}
{{ח:ת}} תכנית הלימודים תבוצע במוסד לימודים אקדמי שהכיר בו המנהל לאחר שהוכיח את יכולתו להעבירה על פי אמות מידה שהחליטה עליהן ועדת המקצוע (להלן – מוסד מוכר).

{{ח:סעיף|6|בחינות}}
{{ח:תת|(א)}} המנהל יערוך בחינות אחת לשנה לפחות, אך לא לפני חלוף 60 ימים ממועד פרסום מועדן באתר האינטרנט של המשרד או בדרך אחרת שיראה לנכונה.
{{ח:תת|(ב)}} תוכן הבחינות, מתכונתן והליך ההשגה על תוצאותיהן ייקבעו בהתאמה לדרישות תכנית הלימודים, בהתייעצות עם ועדת המקצוע.
{{ח:תת|(ג)}} לבחינה זכאי לגשת מי שנתקיימו בו דרישות {{ח:חיצוני|חוק שוויון זכויות לאנשים עם מוגבלות#סעיף 19מא|סעיף 19מא(ג)(1) לחוק}} והמציא אישור מאת מוסד מוכר בדבר השלמת לימודיו בתכנית הלימודים לפי {{ח:פנימי|סעיף 4|תקנה 4}}.

{{ח:סעיף|7|תעודת מקצוע}}
{{ח:ת}} המנהל ייתן תעודת מקצוע למי שעבר בהצלחה את הבחינות לפי {{ח:פנימי|סעיף 6|תקנה 6}}.

{{ח:סעיף|8|השתלמות}}
{{ח:ת}} מי שרשום בפנקס המורשים לנגישות השירות, יעבור מזמן לזמן השתלמות בנושאים הנוגעים לנגישות השירות, כפי שיורו הרשם והמנהל ביחד, באישור ועדת המקצוע, ויכול שיורו בדרך האמורה על מבחן בנושאי ההשתלמות.

{{ח:סעיף|9|תחילה}}
{{ח:ת}} תחילתן של תקנות אלה שישים ימים מיום פרסומן.

{{ח:חתימות|י׳ בשבט התשס״ז (29 בינואר 2007)}}
* '''אליהו ישי'''
שר התעשייה המסחר והתעסוקה
{{ח:סוגר}}
{{ח:סוף}}
[[קטגוריה:בוט חוקים]]